Monica Knudsen

Monica Knudsen (født 25. mars 1975 i Arendal) er en norsk fotballtrener og tidligere fotballspiller.

Hun spilte for blant andre Donn, Asker og Fortuna Hjørring. Hun ble seriemester i 1998 og 1999, og norgesmester i 2000 med Asker. Knudsen spilte 87 A-landskamper og skåret seks mål for Norge, hun ble olympisk mester i 2000 i Sydney. Hun avsluttet spillerkarrieren i Team Strømmen og la opp etter 2006-sesongen.

Etter å ha avsluttet spillerkarrieren ble hun i 2007 assistenttrener i Team Strømmen. I 2008 ble hun kåret til Årets unge trener av Norsk Fotballtrenerforening. Hun tok etter hvert over som hovedtrener og var den første hovedtreneren i klubben etter at de skiftet navn til LSK Kvinner. Hun oppnådde stor suksess med LSK og tok laget til seriemesterskap i 2012, og The Double i 2014, 2015 og 2016. Hun ble tildelt prisen som Årets trener av Norsk Fotballtrenerforening i 2012, 2014, 2015 og 2016.Monica Knudsen årets trener på kvinnesiden 2012 . fotballmagasinet.no (23. november 2012) Etter 2016-sesongen ga hun seg som trener i klubben.

I november 2017 ble det kjent at Knudsen ble ny hovedtrener for Vålerenga Fotball Damer.Hun blir ny trener i Vålerenga i Aftenposten den 27. november 2017. Hun ledet Vålerenga til en 6.-plass i 2018, før det i 2019 ble 2.-plass i Toppserien og NM-sølv. Etter 2019-sesongen gikk hun etter eget ønske over i stillingen som utviklingssjef i klubben.. Hun sluttet i stillingen 31. juli 2022.

I august 2022 ble det kjent at Knudsen ble en del av teamet til Hege Riise, som assistenttrener for det norske kvinnelandslaget.

 Referanser 

 Eksterne lenker 

 Landslagsstatistikk på Fotball.no (pdf-fil)

Kategori:Norske fotballspillere
Kategori:Norske damelandslagsspillere i fotball
Kategori:Norske fotballtrenere
Kategori:Olympiske mestere for Norge
Kategori:Medaljevinnere under Sommer-OL 2000
Kategori:Deltakere for Norge under Sommer-OL 2000
Kategori:Fotballspillere under Sommer-OL 2000
Kategori:Fotballspillere for FK Donn
Kategori:Fotballspillere for Asker Fotball
Kategori:Norske fotballspillere i Danmark
Kategori:Personer fra Arendal kommune
Kategori:Fødsler i 1975
Kategori:Olympiske medaljevinnere i fotball
Kategori:Spillere under EM i fotball for kvinner 1997
Kategori:Spillere i VM i fotball for kvinner 1999
Kategori:Spillere under EM i fotball for kvinner 2001
Kategori:Spillere i VM i fotball for kvinner 2003
Kategori:Fotballspillere for Fortuna Hjørring